ลุ้น SET เช้าบวกต่อ! หลังงบแบงก์ดีกว่าคาด หวังเปิดปท.หนุนความเชื่อมั่นนลท.
ลุ้น SET เช้าบวกต่อ! หลังงบ “บจ.” ในประเทศและต่างประเทศออกมาดี อีกทั้งจะมีการเปิดประเทศส่งผลให้ความเชื่อมั่นของนักลงทุนมีมากขึ้นช่วยกระตุ้นแรงซื้อจากนักลงทุนต่างชาติ
21 ต.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยในช่วงเช้าวันนี้คาดว่าจะฟื้นตัวได้อย่างต่อเนื่อง จากผลประกอบการของบริษัทจดทะเบียนทั้งในต่างประเทศและในประเทศต่างก็ออกมาดี รวมถึงสถานการณ์การแพร่ระบาดไวรัสโควิด-19 ในประเทศดีขึ้น จากจำนวนผู้ติดเชื้อลดระดับลง และจะมีการเปิดประเทศด้วย ส่งผลให้ความเชื่อมั่นของนักลงทุนมีมากขึ้นช่วยกระตุ้นแรงซื้อจากนักลงทุนต่างชาติ
นอกจากนี้ Sentiment สินทรัพย์เสี่ยงลงทุนได้ในระยะสั้น
อย่างไรก็ดีพร้อมให้แนวรับ 1,630 – 1,632 ถัดไป 1,625 จุด ส่วนแนวต้าน 1,640 – 1,650 จุด
 
 